Ден на влюбените - празник на виното? Дали, обаче тези празници се илюстрират само в социалните мрежи, или – има хора, които им отдават значение? Само в социалните мрежи ли можем да говорим за любов, чрез facebook статуси? Обикновена дата ли е 14 февруари? Съществува ли истинска любов, и истинско вино? Любовта и виното се допълват взаимно, чрез тези редове, ще изразя своята концепция в положителен и отрицателен аспект, която не е филосовска, а психологическа, откровена и скромна. Тя е пречупена през призмата на моите чувства и емоции, а също и от богата палитра от трактовки и емпирика. Стереотипите на хората са много различни и индивидуални. Невъзможно е да има единомислие. Може да се отвори широка дискусия по тази тема. Ще има много различни интерпретации, както и доводи. За някой ще са уместни, а за други, няма да бъдат уместни, защото, както обичам да казвам, аз, всичко е психология, възпитание и нравствени качества. Възпитанието и нравствените качества, формират личността. Не всеки човек в обществото е личност. Според мен тези, които могат да обичат, и разбират истинската семантика на думите: любов, уважение, красота, възхищение, разбирателство и подкрепа статистически погледнато от моя гледна точка са малко. Голяма част от хората са влюбени в материалното и фалшивото. Любовта може да се изрази по много начини, а и не само един път в годината. Денят на влюбените може да е всеки ден, но в днешния материален и пошъл живот е много трудно да намерим любовта. Хората я иронизират, подиграват и се, чрез секса без чувства, чрез силиконовите цици и устни, и мъже, които харесват опаковки – толерират изкуственото, а не, истинското и естественото! Аз съм жена, която вярва в любовта! Позитивен и прям човек съм! Винаги отстоявам, това, в което вярвам. Не позволявам на отрицателните хора, които понякога срещам, да сломят вярата ми в красивото и нежното, в истинската любов! Нямам, намерение да вметвам заучени фрази от facebook, а да бъда пряма и обективна. Според мен съм обективна в казуси, когато става въпрос за любов! Виждам нещата през моята светлоцветна призма, които много хора се опитват да пречупят, когато ми натрапват мнението си, и се опитват да ми сугестират, своите чувства и виждания, а и понякога, своя, консерватизъм, защото моите, им се струват глупави и наивни. Аз съм влюбена по всяко време в годината. Подкрепам тезата, че любовта, опиянява сърцето , и омайва ума! Вярвам в любовта от пръв поглед! Имам афинитет към домашното и хубаво вино! Влюбена съм в мъж, в който виждам част от себе си, щом го погледна, и постоянно го търся в полезрението си, когато не е около мен. Когато остана насаме с него, настъпва нежна тишина – започва да ме облива свян и изпадам в екстаз! Словесно не мога да обоснова, напълно и ясно, какво изпитвам към този човек, защото експресивността на моите очи и усмивка го показват! Не искам да разтягам локуми. Съвършеният миг според мен съществува. Всичко се случва, когато - трабва да се случи. Аз никога не съм празнувала 14 февруари, защото съм нямала, с кого да споделя празника, но имам афинитет към виното и любовта! Възхищавам се на семейства, които продължават, с години - да са все така влюбени, и пазят своята любов, поддържат искрите на огъня, поддържат топлината и дълбочината на опиянените им от любов сърца! Любовта саществува, и за нея няма рецепта. Крие се в много неща, стига да имаме очи да вникнем достатъчно, за да я познаем. Разбира се, също така не е само цветя и рози! В заключение мога да кажа, че трябва да намираме любов във всичко, което ни заобикаля и да не позволяваме на друг , да ни получава, и да избира вместо нас самите. Изборът е в основата на всичко. Всеки сам избира своя опият на сърцето си и омаянието на ума си, чрез своя собствен темперамент и възледи.

**Веселина Красимирова Спасова**, 27 години, Център за продължаващо обучение с професионална квалификация „Учител по история и цивилизация“